Herbert Bayer
Store norske leksikon,Kunst og estetikk,Bokkunst og skrift,Grafisk design
Herbert Bayer var en østerriksk-amerikansk maler, arkitekt, plakat- og reklamekunstner. Han var amerikansk borger fra 1944. Bayer var virksom i Tyskland i 1920–1938, blant annet som lærer ved Bauhaus i 1925–1928. Han virket i USA fra 1938.
Bayer fikk en ledende stilling i reklamefaget. I plakater, utstillingsmontasje, bokomslag og så videre utviklet han sin egen stil, påvirket av blant andre El Lisitskij og Chirico. Han brukte gjerne fotomontasje på en oppfinnsom og slagkraftig måte, med surrealistisk virkning. Sammen med Ise og Walter Gropius utgav han Bauhaus 1919–28 (1938). Les mer i Store norske leksikon Bauhaus reklame plakat bokkunst